Viduskurzemes pamatskola-attīstības centrs
Viduskurzemes pamatskola-attīstības centrs ir Kuldīgas novada Domes dibināta speciālās izglītības iestāde izglītojamiem ar garīgās attīstības traucējumiem, kura īsteno vairākas speciālās izglītības programmas. Skolas darbības tiesiskais pamats ir LR Izglītības likums, Vispārējās izglītības likums, Bērnu tiesību aizsardzības likums, Ministru kabineta noteikumi, citi likumi un normatīvie akti, kā arī Kuldīgas novada Domes apstiprināts nolikums. Izglītības iestāde atrodas Kuldīgas novadā, Pelču pagasta "Saules Staros", 10 km attālumā no novada centra.